ობამას პოლიტიკას ამერიკელები არაერთგვაროვნად აფასებენ
ამერიკის რესპუბლიკური პარტია სავარაუდოდ 2012 წლის საპრეზიდენტო არჩევნებამდე კიდევ უფრო გააქტიურდება
ქვინიპიაკის უნივერსიტეტის მიერ ჩატარებული საზოგადოებრივი გამოკითხვის თანახმად ამერიკელების უმრავლესობას პრეზიდენტი ობამას პიროვნება მოსწონს. მაგრამ, როცა საქმე მის საშინეო და საგარეო პოლიტიკას ეხება, საზოგადოების შეხედულება არც ისე ერთგვაროვანია, აცხადებს საზოგადოებრივი აზრის გამოკითხვის ექსპერტი პიტერ ბრაუნი. ბატონი ობამა ამბობს, რომ ეკონომიკის მდგომარეობის გაუმჯობესებისთვის გატარებულ პოლიტიკას დადებითი შედეგი უკვე მოჰყვა. მაგალითად, უახლესი მაჩვენებლებით, ამერიკაში უმუშევრობის დონე 9 პროცენტზე დაბლა დაეცა, რაც ბოლო ორი წლის მანძილზე ყველაზე დაბალი მაჩვენებელია. უკანასკნელი რამდენიმე თვის განმავლობაში ობამას რეიტინგი გაუმჯობესდა. ანალიტიკოსები აცხადებენ, რომ მეორე ვადით ობამას არჩევა 2012 წლის ნოემბერში ეკონომიკის მდგომარეობაზე იქნება დამოკიდებული. საზოგადოებრივი სამაუწყებლო არხი სისპენის ანალიტიკოსი ჩარლი ქუქი აცხადებს,რ ომ განსაკუთრებით საყურადღებო უმუშევრობის მხრივ არსებული მდგომარეობა იქნება: რამდენიმე თვეში რესპუბლიკელი კანდიდატები ძალას მოიკრებენ და წინასაარჩევნო კამპანიას დაიწყებენ. გასულ წლებთან შედარებით, წელს რესპუბლები შედარებით პასიურები არიან. წარმომადგენელთა პალატის ყოფილმა სპიკერმა ნიუტ გინგრიჩმა ცოტა ხნის წინ ვებ გვერდი გახსნა, სადაც ამომრჩეველს აზრს ეკითხება საპრეზიდენტო არჩევნებში მისი მონაწილეობის შესახებ. მასაჩუსეტის ყოფილი გუბერნატორი მიტ რამნი კი პრეზიდენტი ობამას ჯანდაცვის რეფორმას აკრიტიკებს. მისი თქმით: ექსპერტების ნაწილი აცხადებს, რომ რესპუბლიკელები ნელი ტემპით იწყებენ წინასაარჩევნო კამპანიას და ამას იმის გამო აკეთებენ, რომ ფიქრობენ, რომ ობამას რეიტინგი იმდენად გაუმჯობესდა, რომ მის წინააღმდეგ კამპანიის ამ ეტაპზე დაწყება არამომგებიანი იქნება. ამ მოსაზრებას ყველა რესპუბლიკელი არ იზიარებს და ნაწილი მათგანი აღიარებს რა ობამას რეიტინგის მომატებას, ასევე აცხადებს, რომ პრეზიდენტს გარანტირებული მოგება ჯერ არ აქვს და 2012 წლამდე ბევრი რამ შეიძლება შეიცვალოს.